b'\n_START_ARTICLE_\nFlorencita-(Sm)\n_START_SECTION_\nCaracter\xc3\xadstiques\n_START_PARAGRAPH_\nLa florencita-(Sm) \xc3\xa9s un fosfat de f\xc3\xb3rmula qu\xc3\xadmica SmAl\xe2\x82\x83(PO\xe2\x82\x84)\xe2\x82\x82(OH)\xe2\x82\x86. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2009. Cristal\xc2\xb7litza en el sistema trigonal. La seva duresa a l\'escala de Mohs \xc3\xa9s 5,5 a 6. \xc3\x89s l\'an\xc3\xa0leg amb samari de la florencita-(Ce) i la waylandita. Aquest mineral \xc3\xa9s una combinaci\xc3\xb3 \xc3\xbanica d\'elements, sent el segon mineral amb samari dominant despr\xc3\xa9s de la monazita-(Sm)._NEWLINE_Segons la classificaci\xc3\xb3 de Nickel-Strunz, la florencita-(Sm) pertany a "08.BL: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 3:1" juntament amb els seg\xc3\xbcents minerals: beudantita, corkita, hidalgo\xc3\xafta, hinsdalita, kemmlitzita, svanbergita, woodhouse\xc3\xafta, gal\xc2\xb7lobeudantita, arsenogoyazita, arsenogorceixita, arsenocrandallita, benau\xc3\xafta, crandallita, dussertita, eylettersita, gorceixita, goyazita, kintore\xc3\xafta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, za\xc3\xafrita, arsenowaylandita, graulichita-(Ce), viitaniemi\xc3\xafta i pattersonita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a l\'\xc3\xa0rea de Svodovyi, al llac Grubependity, a la rep\xc3\xbablica de Komi (Districte Federal del Nord-oest, R\xc3\xbassia), l\'\xc3\xbanic indret on ha estat trobada.'